हिंदी सिनेमा में अब तक की ये सबसे बड़ी डील है। सलमान को ये रक़म फ़िल्म के सेटेलाइट राइट्स और प्रॉफिट शेयरिग के रूप में मिलेगी। सूत्रों की मानें, तो धर्मा और सलमान के बीच जो डील हुई है, उसके मुताबिक़ सलमान को सेटेलाइट राइट्स की बिक्री में 40 फीसदी हिस्सा मिलने के साथ टोटल प्रॉफ़िट में से 20 फीसदी शेयर मिलेगा। अनुमान है, कि इन दोनों को मिलाकर सलमान के एकाउंट में लगभग 150 करोड़ रूपए पहुंचेंगे।